IНФАРМАЦЫЙНАЕ ПАВЕДАМЛЕННЕ

Запрашаем прыняць удзел у Мiжнароднай навуковай канферэнцыi

**«Тыпалогiя ўзаемасувязей беларускай i рускай моў**

**i праблемы нацыянальнай самаiдэнтыфiкацыi»**,

якая адбудзецца 19 – 20 красавiка 2011 года.

Тэматыка канферэнцыi:

* Беларуска-рускае двухмоўе пачатку XXI ст.
* Нацыянальнае i iнтэрнацыянальнае ў сучасных беларускай i рускай мовах. Праблемы моўнай iдэнтыфiкацыi.
* Падабенства i адрозненнi ў лексiчных сiстэмах беларускай i рускай лiтаратурных моў на сучасным этапе, лексiчныя iнавацыi ў блiзкароднасных мовах: функцыянаванне i тэндэнцыi.
* Дэрывацыйныя працэсы ў беларускай i рускай лiтаратурных мовах канца XX – пачатку XXI стст.
* Супастаўляльны аспект даследавання граматычнага складу сучасных беларускай i рускай моў.
* Унiверсальнае i нацыянальнае ў фразеалогii беларускай i рускай лiтаратурных моў.
* Праблемы супастаўляльнай стылiстыкi: аспекты вывучэння функцыянальных стыляў усходнеславянскiх моў.

• Беларуска-рускае двухмоўе i праблемы беларускай навуковай тэрмiналогii.

* Кантрастыўная лiнгвiстыка i двухмоўны слоўнiк.
* Мiжмоўнае ўзаемадзеянне i культура мовы. Iнтэрферэнцыя як вынiк моўнага ўзаемадзеяння.
* Лiнгвiстычныя, культуралагiчныя i метадычныя пытаннi моўнай адукацыi ва ўмовах беларуска-рускага двухмоўя.

Рабочыя мовы – беларуская i руская. Публiкацыя зборнiка матэрыялаў плануецца да пачатку канферэнцыi.

Пры афармленнi матэрыялаў пpociм прытрымлiвацца наступных патрабаванняў: аб'ём – да 5 старонак, шрыфт Times New Roman, кегль 14, праз адзiнарны iнтэрвал, без знакаў переносу, абзац – 1.25 см, палi – 2 см. Спiс выкарыстанай лiтаратуры прыводзiцца ў канцы 12 кеглем.

На першай старонцы ўказваюцца: справа зверху тлустым курсiвам – iнiцыялы i прозвiшча аўтара (аўтараў), у дужках тлустым курсiвам – горад, краiна (для замежных удзельнiкаў). Праз радок – назва артыкула, вялiкiмi тлустымi лiтарамi па цэнтры.

Спасылкi ў тэксце даюцца ў квадратных дужках. Першая лiчба – нумар крынiцы ў cпiсe лiтаратуры, другая – нумар старонкi. Нумар крынiцы i нумар старонкi раздзяляюцца коскай, нумары крынiц – кропкай з коскай. Напр.: [1], [2, 27], [3, 49; 4. 127–131], [5; 7; 9]; шматтомнае выданне афармляецца наступным чынам; [5, т.1, 160]. Бiблiяграфiчныя крынiцы падаюцца пасля слова «Лiтаратура» ў алфавiтным парадку.

Аргкамiтэт пакiдае за сабой права адбору матэрыялаў для публiкацыi.

Матэрыялы (абавязкова друкаваны i электронны варыянт) i заяўкi на ўдзел у канферэнцыi просiм накiроўваць на адрас: 220072, г. Мiнск, вул. Сурганава, 1/2. У заяўках указваюцца iмя, iмя па бацьку, прозвiшча, назва даклада, месца працы, пасада, вучоная ступень.

Заяўкi разам з матэрыяламi прымаюцца да 20 сакавiка 2011 года.

Телефоны для даведак: (017) 284-15-94; (017) 284-02-76 Факс: (017) 284-18-85

Е-mail: inlinasbel@tut.by

Праезд, харчаванне i пражыванне ўдзельнiкаў канферэнцыi за кошт камандзiруючых арганiзацый. Пра неабходнасць бранiравання пакоя ў гасцiнiцы просiм паведамiць да 20 сакавiка 2011 года.

Арганiзацыйны ўзнос – 30 тысяч беларускiх рублёў.

АРГКАМIТЭТ